钦定古今图书集成/历象汇编/乾象典/第081卷 > 《贺雨赋》沈瑱
## 钦定古今图书集成/历象汇编/乾象典/第081卷 > 《贺雨赋》沈瑱

臣闻尧以钦明文思，察洪水而其咨；汤以布昭圣武，
绵铄石而不雨。彼穹苍之灾沴，岂睿君与圣主。我明
德之香馨，终时康而俗阜。大唐以率俾蛮夏，莫非王
土。主上以光宅君临，粤若稽古。后以淑德崇化，为干
作辅。其广运也，包二仪以覆载；其亭育也，想群生之
父母。圣谟洋洋，嘉言孔彰，惟精惟一，无怠无荒。百姓
“有过，引之归己；一物失所，纳之于隍。”夫人之所重者
食也，政之所先者农也。近岁以冬雪不盈，春云少泽，
绿畴合瘁，朱夏将革。无西毕之滂沱，有南威之赫奕。
我艺阙秀甫，田虚辟，湘燕垂翼而不飞，应龙矫首而
何益。尔乃邦人大恐，皇念勤眷，思转灾以为祥，宜树
美而除谴。移正寝，彻丰膳，释幽冤，索“遗彦”，达聪明目，
广视听于四方；恤狱缓刑，开网罗于三面。诫绝崇慝，
惩离党援，衮路清，太阶平，君臣咸一，邦家辑宁。天方
悔咎，沦孽垂休，降灵，云布族而霭䨴，电惊空而煌荧，
殷雷震而阗阗，飞雨零而冥冥。夫其森沈散漫，飒洒
凌乱，沥液汪洋，周流津汉，濯上林之靃靡，涨昆明之
澜汗，骤繁响于阙庭，浮清风于楼观。元泽优而霁止，
晴光炳兮澄涣。奔馀潦于回塘，挂晴虹于霄汉。阡陌
条畅而增绮，黍稷芬荣而若换。野老熙熙，农人相持。
嘉廪储之望岁，喜甘霈之流滋。鼓腹击壤，赓歌称诗。
《诗》曰：“有渰凄凄，兴雨祁祁。雨我公田，遂及我私。”皇上
睟容有穆，神心载怡。群卿大夫，济济缨緌，拜手稽首，
足之蹈之，贺农祥于介福，荅圣造于休期。有谏议大
夫沈瑱，因进而称曰：“臣闻昔者飞雉升鼎，用坠殷宗
之德；荧惑守心，旋移宋景之慝。禾苗尽起，孺子感动
于周公；桑谷并生，太戊获相于伊陟。夫君人者，修己
以敬，乾乾日昃，奉尧舜以为心，崇礼让而为则。放黜
回佞，敷求谠直，使人以时，用丘明之昏，定”异物不贵，
诫老氏之难得。哀赈惸嫠，勉敦稼穑。自然灾伏，至诚
感于天地；及当而行，湛恩浃于寰瀛。珍络绎，瑞纵横。
海气蒙晏，河光吐荣。甘露凝而醴泉涌，麒麟游而凤
凰鸣。烟云萧索而纷郁，日月光华而淑清。我后慎终
如始，用晦为明。为而不有，冲而不盈。向之能事，动植
由庚。